text: August Taylor
  August Taylor | ||
  persoan yn de seksyndustry | ||
  persoanlike bysûnderheden | ||
  oare artyste- nammen |
  Angelica Taylor, Angelica Titties, Emma Love, Michele Novacich, Nadia Night, Nadia Villanova | |
  echte namme | ûnbekend | |
  nasjonaliteit | Amerikaansk | |
  berne | 28 maaie 1991 | |
  berteplak | Georgia (Feriene Steaten) | |
  etnisiteit | Filipynsk Italjaansk Tsjechysk | |
  wurkpaad | ||
  wurksum as | neakenmodel, pornoaktrise | |
  jierren aktyf | 2013 – no | |
  offisjele webside | ||
  August Taylor op Twitter |
  August Taylor, echte namme ûnbekend (yn Georgia, 28 maaie 1991), is in Amerikaansk neakenmodel en pornografysk aktrise fan mingd Filipynsk, Italjaansk en Tsjechysk etnysk komôf. Se hat ek in protte gebrûk makke fan 'e artystenamme Angelica Taylor en wurke foarhinne ek wol ûnder de nammen Angelica Titties, Emma Love, Michele Novacich, Nadia Night en Nadia Villanova. Taylor sette yn 2013 útein mei in wurkpaad yn 'e Amerikaanske pornoyndustry en spile sûnt yn frijwat films.
  Ynhâld
  Libben en karriêre[bewurkje seksje | boarne bewurkje]
  Taylor waard yn 1991 berne yn 'e Amerikaanske steat Georgia, mar groeide op yn Fort Lauderdale, yn 'e oanbuorjende steat Floarida. Yn 2013, doe't se 22 jier wie, makke se har debút yn in pornografyske film, dy't yn 2014 útbrocht waard.
  Neffens de Internet Adult Film Database (IAFD) hie Taylor mids 2017 yn sa'n 35 ûnderskate pornofilms spile, û.m. foar sokke foaroansteande labels as Evil Angel, Jules Jordan Video, Digital Sin, Score en Elegant Angel. Fierders hat se ek wol wurke foar minder bekende studio's, lykas Pure Play Media, wylst se ek in protte yn 't spier west hat foar pornowebsiden op it ynternet, wêrûnder Brazzers en Kink.com.
  Under har karriêre hat Taylor gearwurke mei froulike kollega's as Summer Brielle, en mei manlike tsjinspilers as Mike Adriano, Xander Corvus, Danny D, Manuel Ferrara, Tommy Gunn, Keiran Lee, Ramon Nomar, Criss Strokes, Bruce Venture en Mark Wood. Njonken har aktearwurk is se ek aktyf as neakenmodel, en yn dy hoedanichheid hat se posearre foar ferskate fotoreportaazjes yn neakenblêden.
  Lichemsskaaimerken[bewurkje seksje | boarne bewurkje]
  August Taylor is blank, mei brune eagen en swart hier. Neffens har offisjele opjefte is se 1.68 m lang, mei in gewicht fan 55 kg, en kupmaat 32F, dêr't se in boarstfergruttingsoperaasje foar ûndergien hat. Behalven de wenstige piercings troch har earlellen hat se ek in nâlpiercing, in Madonna-piercing boppe har boppelippe en in piercing troch har lofternoaswjuk. Fierders hat se in tatoeaazje yn 'e foarm fan in bân fan stikeltrie om har rjochterboppe-earm hinne.
  Keppelings om utens[bewurkje seksje | boarne bewurkje]
  - (in) August Taylor op Twitter
  - (in) August Taylor op Facebook
  - (in) Biografy en filmografy fan August Taylor yn 'e Internet Movie Database (IMDb)
  - (in) Biografyske gegevens en filmografy fan August Taylor yn 'e Internet Adult Film Database (IAFD)
  - (in) Biografyske gegevens fan August Taylor op FreeOnes
  Boarnen, noaten en/as referinsjes: |